el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el az el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΟργή Μαρινάκη: «Είδα αδιάφορους παίκτες, προσβάλατε την ιστορία μας. Θα κάνω ό,τι...
Εξέφρασε τον προβληματισμό του, όπως αναμενόταν, αλλά και την οργή και ουσιαστικά προανήγγειλε… εξελίξεις. «Δεν είμαι ικανοποιημένος από το αποτέλεσμα, αλλά κυρίως από την απόδοσή σας. Από τη μία είδα μια πεινασμένη ομάδα να τα δίνει όλα ενώ εμείς ήμασταν παθητικοί και μάλιστα κάποιοι παίχτες ήταν τόσο αδιάφοροι που προσβάλλουν με την απόδοσή τους και τα λάθη τους την ιστορία μας», επεσήμανε ο Βαγγέλης Μαρινάκης και τόνισε πως θα κάνει ό,τι χρειαστεί για να επιστρέψουν οι «ερυθρόλευκοι» στις επιτυχίες.
Αναλυτικά όσα είπε ο Βαγγέλης Μαρινάκης στους παίκτες:
«Ο λόγος που ήρθα σήμερα εδώ είναι για να σας εκφράσω τη δυσαρέσκειά μου για το παιχνίδι με την Λουντογκόρετς και τον αποκλεισμό μας από το Champions League.
Δεν έμεινα καθόλου ικανοποιημένος όχι μόνο από το αποτέλεσμα αλλά κυρίως από την απόδοσή σας, η οποία κυμάνθηκε σε πολύ χαμηλά επίπεδα για τις δυνατότητες σας.
Από τη μία είδα μια πεινασμένη ομάδα να τα δίνει όλα ενώ εμείς ήμασταν παθητικοί και μάλιστα κάποιοι παίχτες ήταν τόσο αδιάφοροι που προσβάλλουν με την απόδοσή τους και τα λάθη τους την ιστορία μας.
Ο προπονητής αποφασίζει για αυτά, αλλά εσείς θα πρέπει να δίνετε το 110% των δυνάμεών σας, ματώνοντας τη φανέλα σας μέσα στο γήπεδο, αλλιώς ορισμένοι από εσάς δεν θα έχουν καν θέση στην ομάδα. Επιπλέον, ξέρετε πολύ καλά ότι με την ποιότητά σας τόσο με τη Λουντογκόρετς όσο και με τη Νέφτσι δεν χρειάζονταν μεταγραφές για να προκριθούμε, αρκούσε να παίξετε με δύναμη και πάθος σύμφωνα με τις δυνατότητές σας.
Εγώ και ο κόσμος μας περιμέναμε την πρόκριση στο Champions League. Ολόκληρο το ρόστερ αυτής της ομάδας, είναι χτισμένο για το Champions League και δεδομένων των συνθηκών είναι το ακριβότερο ρόστερ που είχαμε. Όμως τώρα πρέπει να συνεχίσουμε στο Europa League και πρέπει να τα δώσετε όλα ώστε το πάθημα να μας γίνει μάθημα για να βγει κάτι καλό από αυτόν τον αποκλεισμό. Πρέπει να τα δώσετε όλα, όχι μόνο για να περάσουμε στους ομίλους του Europa League αλλά και για να φτάσουμε όσο πιο μακριά γίνεται.
Πιστεύω στις δυνατότητές σας και είναι στο χέρι σας. Αρκεί να το θέλετε όσο όλοι εμείς που είμαστε γύρω σας. Το γεγονός ότι δεν συνεχίζουμε στο Champions League είναι μια ζημιά 25 εκατομμυρίων, την οποία θα καλύψω εξ ολοκλήρου εγώ. Αυτό να είστε σίγουροι ότι θα γίνει όπως και ότι άλλο χρειαστεί για περαιτέρω ενίσχυση με τις προσθήκες και αποχωρήσεις ορισμένων παιχτών με στόχο πάντα στο τέλος να βγούμε πάλι νικητές.
Σχεδόν δυο χρόνια τώρα με άδεια γήπεδα με παρά πολλά προβλήματα λόγω κορωνοϊού, με μειωμένα έσοδα αλλά και με προσωπικές μας υπερβάσεις, φροντίσαμε να μην σας λείψει τίποτα ώστε συγκεντρωμένοι να φέρνετε πολύ καλά αποτελέσματα όπως την κατάκτηση 2 πρωταθλημάτων, σημαντικές νίκες και προκρίσεις στην Ευρώπη.
Άρα ξέρετε πολύ καλά ακριβώς τι πρέπει να κάνετε. Να δουλέψετε σκληρά με προσωπικές υπερβάσεις με δύναμη, πάθος και αυτοσυγκέντρωση και να είστε σίγουροι ότι ο Ολυμπιακός θα είναι και πάλι νικητής. Περιμένω να τα δω όλα αυτά από τις προπονήσεις κιόλας μέχρι και τα επόμενα ματς».